open-index/open-wikipedia-markdown huggingface dataset:
หลวงพ่อโต วัดป่าเลไลยก์

**หลวงพ่อโตวัดป่าเลไลยก์** เป็นพระพุทธรูปคู่บ้านคู่เมืองสุพรรณมาแต่โบราณกาล ตามพงศาวดารเหนือกล่าวว่า พระเจ้ากาแตโปรดให้บูรณะวัดป่าเลไลยก์ เมื่อ พ.ศ. 1724 แสดงว่าแสดงว่าวัดนี้ได้สร้างมาแล้วก่อนหน้านั้น 

องค์พระประดิษฐานอยู่ในวิหารที่สูงใหญ่ มองเห็นเด่นแต่ไกล เป็นพระพุทธรูปปูนปั้นปิดทองปางป่าเลไลยก์ขนาดใหญ่สูง 23 เมตรเศษ สร้างตามแบบศิลปอู่ทองรุ่นที่สอง ซึ่งเป็นศิลปะฝีมือสกุลช่างอู่ทองแท้ ๆ เดิมทีองค์พระประดิษฐานอยู่กลางแจ้ง พระหัตถ์ขวาหัก ช่างได้สร้างวิหารครอบ โดยให้ผนังวิหารชิดกับพระหัตถ์ขวา ส่วนทางพระหัตถ์ซ้ายให้มีที่ว่าง ด้านหลังองค์พระสร้างชิดกับผนังวิหารทำให้แข็งแรง นับเป็นความชาญฉลาดของช่างเป็นอย่างยิ่ง 

มีผู้สันนิษฐานว่า เดิมเป็นพระพุทธรูปปางปฐมเทศนา ประทับนั่งอยู่กลางแจ้ง พระกรทั้งสองข้างหักหายไป ผู้ที่มาบูรณใหม่ได้ทำเป็นปางป่าเลไลยก์ตามที่นิยมกันในสมัยหลัง ลักษณะประทับนั่งห้อยพระบาท พระหัตถ์ซ้ายวางคว่ำบนพระชานุข้างซ้าย พระหัตถ์ขวาวางหงายบนพระชานุข้างขวาในท่าทรงรับของถวาย พระวิหารที่สร้างครอบองค์พระ สร้างในรัชสมัยพระบาทสมเด็จพระจอมเกล้าเจ้าอยู่หัว จะเห็นว่าที่หน้าบันของพระวิหาร มีพระราชลัญจกรประจำพระองค์ คือเป็นรูปพระมหามงกุฎอยู่ระหว่างฉัตรคู่ปรากฏอยู่ 

วัดป่าเลไลยก์เป็นที่คุ้นของคนทั่วไป เนื่องจากปรากฏอยู่ในวรรณคดีเรื่องขุนช้างขุนแผน ขุนแผนเมื่อเยาว์วัยได้มาบวชเรียนที่วัดนี้ในชื่อว่าเณรแก้ว ความสำคัญของวัดป่าเลไลยก์ตามที่พรรณนาไว้ในเสภาเรื่องขุนช้างขุนแผน ตอนหนึ่งมีดังนี้ 

::  ทีนี้จะกล่าวเรื่องเมืองสุพรรณ
:จะทำบุญให้ทานการศรัทธา 
:หญิงชายน้อยใหญ่ไปแออัด 
:ก่อพระเจดีย์ทรายเรียงรายไป  
:ยามสงกรานต์คนนั้นก็พร้อมหน้า 
:ต่างมาที่วัดป่าเลไลยก์ 
:ขนทรายเข้าวัดอยู่ขวักไขว่ 
:จะเลี้ยงพระกะไว้วันพรุ่งนี้......  

งานเทศกาลนมัสการหลวงพ่อโตวัดป่าเลไลยก์ มีปีละสองครั้ง คือในวันขึ้น 5-9 ค่ำ เดือน 5 และเดือน 12
 
โต
โต
โต
หมวดหมู่:พระพุทธรูปขนาดมหึมาในประเทศไทย‎
หมวดหมู่:สิ่งก่อสร้างในอำเภอเมืองสุพรรณบุรี
กาญจนาภา หงษ์เหิน

**นางกาญจนาภา หงษ์เหิน** เลขานุการส่วนตัวของคุณหญิงพจมาน ชินวัตร ที่ได้รับความไว้วางใจมาเป็นเวลาหลายปี นางกาญจนาเป็นผู้ที่ได้รับความไว้วางใจให้ดำเนินการเกี่ยวกับเอกสารกฎหมายต่าง ๆ รวมทั้งเกี่ยวกับการโอน และซื้อขายหุ้น บริษัท ชิน คอร์ปอเรชั่น จำกัด บริษัท เอสซี แอสเสท จำกัด สนามกอล์ฟอัลไพน์ ในส่วนของคุณหญิงพจมาน พ.ต.ท .ดร.ทักษิณ ชินวัตร นายบรรณพจน์ ดามาพงศ์ นางสาวยิ่งลักษณ์ ชินวัตร นายพานทองแท้ ชินวัตร นางสาวพิณทองทา ชินวัตร เป็นต้น

ด้านประวัติครอบครัว นางกาญจนาภา เป็น บุตรี นางเกศินี จิปิภพ

นางกาญจนาภา เป็น กรรมการบริหาร ของหลายบริษัท ในเครือชินคอร์ป เช่น เอสซี ออฟฟิซ พาร์ค ซึ่งดูแลบริหาร อาคารชินวัตรทาวเวอร์ 1,2 นางกาญจนาภา สมรสกับ นายวันชัย หงษ์เหิน ซึ่งเป็นเจ้าหน้าที่ห้องค้าหลักทรัพย์ บริษัทเงินทุนหลักทรัพย์ภัทรธนกิจ ซึ่งเป็นตัวแทนดำเนินการซื้อขายหุ้น ของตระกูลชินวัตร

หลังรัฐประหารในประเทศไทย พ.ศ. 2549 นาง กาญจนาภา ถูกคณะกรรมการตรวจสอบการกระทำที่ก่อให้เกิดความเสียหายต่อรัฐ เรียกเข้าให้การ ในกรณีการหลีกเลี่ยงภาษี ในกรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป พร้อมกับนายพานทองแท้ และนางสาวพิณทองทา

หลังรัฐประหารในประเทศไทย พ.ศ. 2557 ในวันที่ 24 พฤษภาคม 2557 คณะรักษาความสงบแห่งชาติ มีคำสั่ง ฉบับที่ 13/2557 เรียกให้ นางกาญจนาภา รายงานตัว โดยเขาขอเลื่อนรายงานตัว แต่ได้มารายงานตัวในวันหลัง

ในวันที่ 17 ตุลาคม พ.ศ. 2560 นางกาญจนาภา เข้ารับทราบข้อหาฟอกเงินและสมคบกันฟอกเงิน ตามหมายเรียก กรมสอบสวนคดีพิเศษ

12 พ.ย. 2561 ศาลอาญาคดีทุจริตและประพฤติมิชอบกลางได้ออกหมายจับที่ จ.115/2561 ลงวันที่ 12 พ.ย. 2561 ให้จับตัวนางกาญจนาภา หงษ์เหิน และหมายจับที่ จ.116/2561

## อ้างอิง

หมวดหมู่:เครือชินวัตร
อำเภอไชโย

**ไชโย** เป็นอำเภอหนึ่งของจังหวัดอ่างทอง

## ที่ตั้งและอาณาเขต
อำเภอไชโยมีอาณาเขตติดต่อใกล้เคียงดังนี้
* **ทิศเหนือ** ติดต่อกับอำเภอพรหมบุรี (จังหวัดสิงห์บุรี)
* **ทิศตะวันออก** ติดต่อกับอำเภอท่าวุ้ง อำเภอเมืองลพบุรี (จังหวัดลพบุรี) อำเภอบ้านแพรก และอำเภอมหาราช (จังหวัดพระนครศรีอยุธยา)
* **ทิศใต้** ติดต่อกับอำเภอเมืองอ่างทอง
* **ทิศตะวันตก** ติดต่อกับอำเภอโพธิ์ทอง

## ประวัติ

บ้านไชโยสันนิษฐานว่าอาจตั้งขึ้นเมื่อราวปี พ.ศ. 2128 ในคราวที่สมเด็จพระนเรศวรมหาราชและสมเด็จพระเอกาทศรถได้กรีธาทัพไปรบกับทัพของพระเจ้าเชียงใหม่ในบริเวณที่เป็นอำเภอไชโย ซึ่งจากประวัติศาสตร์ปรากฏว่ามีเพียงชื่อ "บ้านชะไว" และ"บ้านสระเกษ" เท่านั้น พระยาโบราณราชธานินทร์ (พร เดชะคุปต์) สันนิษฐานว่าบ้านไชโยตั้งขึ้นหลังเสร็จสิ้นสงครามดังกล่าว และเพราะเหตุที่ชนะทัพพระเจ้าเชียงใหม่จึงได้ชื่อว่า "บ้านไชโย"

อำเภอไชโยนี้เดิมชาวบ้านเรียกว่า **อำเภอบ้านมะขาม** เมื่อบ้านไชโยตั้งเป็นอำเภอเมื่อประมาณปี พ.ศ. 2439 โดยทางราชการได้นำชื่อวัดและหมู่บ้านตำบลไชโยมาเป็นชื่ออำเภอ ส่วนชื่ออำเภอบ้านมะขามก็ยกเลิกไป และแม้ที่ว่าการอำเภอจะตั้งอยู่ที่ตำบลจรเข้ร้องก็ไม่ได้ชื่อว่าอำเภอจรเข้ร้อง กลับได้ชื่อว่า **อำเภอไชโย** เพราะถือว่าชื่อไชโยเป็นสิริมงคลมากกว่า

## การแบ่งเขตการปกครอง
### การปกครองส่วนภูมิภาค
อำเภอไชโยแบ่งเขตการปกครองย่อยออกเป็น 9 ตำบล 51 หมู่บ้าน ได้แก่

### การปกครองส่วนท้องถิ่น
ท้องที่อำเภอไชโยประกอบด้วยองค์กรปกครองส่วนท้องถิ่น 5 แห่ง ได้แก่
***[[เทศบาลตำบลไชโย]]** ครอบคลุมพื้นที่ตำบลจรเข้ร้อง ตำบลไชยภูมิ ตำบลหลักฟ้า ตำบลชะไว และตำบลตรีณรงค์ทั้งตำบล รวมถึงบางส่วนของหมู่ที่ 1, 4 ของตำบลชัยฤทธิ์
* **[[เทศบาลตำบลเกษไชโย]]** ครอบคลุมพื้นที่ตำบลไชโยทั้งตำบล (สุขาภิบาลเกษไชโยเดิม)
* **องค์การบริหารส่วนตำบลชัยฤทธิ์** ครอบคลุมพื้นที่หมู่ 2–3, 5–6 และบางส่วนของหมู่ที่ 1, 4 ของตำบลชัยฤทธิ์
* **องค์การบริหารส่วนตำบลเทวราช** ครอบคลุมพื้นที่ตำบลเทวราชทั้งตำบล
* **องค์การบริหารส่วนตำบลราชสถิตย์** ครอบคลุมพื้นที่ตำบลราชสถิตย์ทั้งตำบล

## อ้างอิง

## แหล่งข้อมูลอื่น
* www.amphoe.com
* การท่องเที่ยวแห่งประเทศไทย


ไชโย
อำเภอแสวงหา

**แสวงหา** เป็นอำเภอหนึ่งของจังหวัดอ่างทอง

## ที่ตั้งและอาณาเขต
อำภอแสวงหาตั้งอยู่ห่างจากตัวจังหวัดอ่างทองไปทางทิศตะวันตกเฉียงเหนือ ตามทางหลวงแผ่นดินหมายเลข 3064 (แยกทางหลวงหมายเลข 309 (อ่างทอง) -บรรจบทางหลวงหมายเลข 3032 (ปากดง)) ระยะทางประมาณ 25 กิโลเมตร มีอาณาเขตติดต่อกับอำเภอต่าง ๆ ในจังหวัดอ่างทองและจังหวัดใกล้เคียงดังนี้
* **ทิศเหนือ** ติดต่อกับอำเภอค่ายบางระจัน (จังหวัดสิงห์บุรี)
* **ทิศตะวันออก** ติดต่อกับอำเภอท่าช้าง (จังหวัดสิงห์บุรี) และอำเภอโพธิ์ทอง
* **ทิศใต้** ติดต่อกับอำเภอโพธิ์ทอง
* **ทิศตะวันตก** ติดต่อกับอำเภอศรีประจันต์ อำเภอสามชุก และอำเภอเดิมบางนางบวช (จังหวัดสุพรรณบุรี)

## ประวัติ
อำเภอแสวงหา จากร่องรอยหลักฐานทางโบราณคดีที่ค้นพบและปรากฏอยู่ในบริเวณคูเมือง ตำบลห้วยไผ่ ทำให้สันนิษฐานได้ว่าบ้านคูเมืองเป็นเมืองโบราณที่มีมาตั้งแต่สมัยทวารวดีหรือประมาณพุทธศตวรรษที่ 12-13 นอกจากนั้นอำเภอแสวงหายังเคยเป็นสมรภูมิรบของชาวไทยผู้รักชาติที่ต่อสู้กับกองทัพพม่าอย่างกล้าหาญโดยเฉพาะทุ่งบ้านห้วยไผ่ ซึ่งปัจจุบันคือตำบลห้วยไผ่และคลองสะตือสี่ต้น

คำว่า "แสวงหา" หมายถึง การเที่ยวหา การค้นหา สันนิษฐานว่าเดิมพื้นที่ของอำเภอแสวงหาเป็นหมู่บ้านที่เต็มไปด้วยป่าไผ่และไม้นานาชนิด มีสัตว์ป่าอาศัยอยู่ชุกชุม นายพรานที่ล่าสัตว์จำเป็นต้องเที่ยวเสาะหาสัตว์ในป่าบริเวณนั้นซึ่งมีเส้นทางทุรกันดานมาก จึงได้ชื่อว่า "บ้านแสวงหา" และมีหมู่บ้านเรียกว่า "บ้านพราน" ซึ่งเป็นชื่อตำบลหนึ่งในปัจจุบัน

## การแบ่งเขตการปกครอง
### การปกครองส่วนภูมิภาค
อำเภอแสวงหาแบ่งพื้นที่การปกครองออกเป็น 7 ตำบล 61 หมู่บ้าน

### การปกครองส่วนท้องถิ่น
ท้องที่อำเภอแสวงหาประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลแสวงหา** ครอบคลุมพื้นที่บางส่วนของตำบลแสวงหา
* **เทศบาลตำบลเพชรเมืองทอง** ครอบคลุมพื้นที่ตำบลแสวงหา (เฉพาะนอกเขตเทศบาลตำบลแสวงหา)
* **องค์การบริหารส่วนตำบลศรีพราน** ครอบคลุมพื้นที่ตำบลศรีพรานทั้งตำบล
* **องค์การบริหารส่วนตำบลบ้านพราน** ครอบคลุมพื้นที่ตำบลบ้านพรานทั้งตำบล
* **องค์การบริหารส่วนตำบลวังน้ำเย็น** ครอบคลุมพื้นที่ตำบลวังน้ำเย็นทั้งตำบล
* **องค์การบริหารส่วนตำบลสีบัวทอง** ครอบคลุมพื้นที่ตำบลสีบัวทองทั้งตำบล
* **องค์การบริหารส่วนตำบลห้วยไผ่** ครอบคลุมพื้นที่ตำบลห้วยไผ่ทั้งตำบล
* **องค์การบริหารส่วนตำบลจำลอง** ครอบคลุมพื้นที่ตำบลจำลองทั้งตำบล

แสวงหา
อัศเจรีย์

**อัศเจรีย์** เป็นเครื่องหมายวรรคตอน หรือชื่อในภาษาอังกฤษว่า exclamation point และ exclamation mark ใช้เขียนหลังคำ วลี หรือ ประโยคที่เป็นคำอุทาน หรือใช้เขียนไว้หลังคำที่เลียนเสียงธรรมชาติ เพื่อให้ผู้อ่านทำเสียงได้เหมาะกับเหตุการณ์ในเรื่องนั้น ๆ  เช่น อุ้ย! มีเงาอะไรผ่านหน้าไป

ใช้อุทานเลียนเสียงธรรมชาติ

ในทางคณิตศาสตร์ เครื่องหมายอัศเจรีย์สามารถต่อท้ายจำนวนเต็มบวก หรือศูนย์ได้ เพื่อให้มีการดำเนินการแฟกทอเรียล (โดยที่เขียนเป็น n! แล้วอ่านว่า n แฟกทอเรียล)

## ดูเพิ่ม
* อัศเจรีย์กลับหัว

## อ้างอิง

## แหล่งข้อมูลอื่น

* U+0021 exclamation point &mdash; Decode Unicode

หมวดหมู่:เครื่องหมายวรรคตอน
นขลิขิต

**นขลิขิต** หรือ **วงเล็บ** (&nbsp;) เป็นเครื่องหมายวรรคตอนชนิดหนึ่ง มีลักษณะโค้งเหมือนรอยเล็บ เครื่องหมายด้านซ้ายเรียกว่า *วงเล็บเปิด* ส่วนด้านขวาเรียกว่า *วงเล็บปิด* (สำหรับภาษาที่เขียนจากขวาไปซ้ายก็จะเรียกกลับกัน) ปกติใช้สำหรับคลุมข้อความที่ขยายหรืออธิบายจากข้อความอื่นให้ความหมายชัดเจนมากขึ้น

## การใช้งาน
* ใช้ขยายหรืออธิบายความที่อยู่ข้างหน้า ซึ่งการตัดข้อความในวงเล็บออกก็ไม่ได้ทำให้เนื้อความเสียไป
** ตำบลพระยาไกร อำเภอยานนาวา จังหวัดพระนคร (ปัจจุบันคือ แขวงวัดพระยาไกร เขตบางคอแหลม กรุงเทพมหานคร)
* ใช้ขยายความให้ชัดเจนยิ่งขึ้นเพื่อลดความกำกวม
** พระยาอนุมานราชธน (ยง เสฐียรโกเศศ)
** เจ้าพระยาพระคลัง (หน)
* ใช้กำกับหัวข้อย่อย ซึ่งอาจเป็นตัวอักษรหรือตัวเลข สามารถใช้วงเล็บปิดเพียงอย่างเดียวก็ได้
** (ก) (ข) (ค) (ง)
** 1) 2) 3)
* ใช้คลุมตัวระบุเชิงอรรถหรือการอ้างอิง
** เสียงลือเสียงเล่าอ้าง อันใดพี่เอย (๑)
** ประเพณีเป็นบ่อเกิดของวัฒนธรรม [3]
* สำหรับวงเล็บเหลี่ยม ใช้คลุมข้อความที่เติมขึ้นเองในการยกอ้างอิงคำกล่าวเพื่อให้อธิบายความหมายได้ดีขึ้น
** "ขายอย่าให้แพง คนเขาจะได้กินลง ฉันขาย [ปลาที่ปู่เย็นหาได้] ถูก ๆ เอาไปเถอะ ซื้อไปแกงให้พอหม้อ"
** "I appreciate it [the honor], but I must refuse"
** "Yf they say the mone is belewe / We must believe that it is true [If they say the moon is blue, we must believe that it is true]"
** มีการใช้ […] แทนส่วนที่ถูกตัดทิ้งไประหว่างกลาง และ [sic] สำหรับจุดที่สะกดคำผิดพลาดตามต้นฉบับ
* ในทางคณิตศาสตร์ และการเขียนโปรแกรม นขลิขิตมักจะหมายถึงส่วนที่มีความสำคัญ ต้องดำเนินการก่อน
** (2 + 4) × 3 = 6 × 3 = 18
** `$ch = 0x80 | ($codepoint >> 6) & 0x3f;`
** ทั้งนี้ไม่รวมถึงไวยากรณ์เฉพาะของแต่ละภาษาที่ใช้วงเล็บชนิดต่าง ๆ เป็นส่วนหนึ่งของไวยากรณ์

การเขียนวงเล็บ ควรเว้นวรรคก่อนวงเล็บเปิดหนึ่งเคาะ หลังวงเล็บปิดหนึ่งเคาะ ส่วนข้อความภายในให้เขียนติดกับวงเล็บ เช่น xxx (yyy) zzz

## นขลิขิตรูปแบบอื่น
* *วงเล็บเหลี่ยม* หรือ *วงเล็บก้ามปู* [&nbsp;] ใช้กับสูตรคณิตศาสตร์ สูตรเคมี การเขียนโปรแกรม สัทอักษรสากล และยังใช้ในพจนานุกรม สำหรับบอกคำอ่าน
* *วงเล็บปีกกา* {&nbsp;} ใช้กับสูตรคณิตศาสตร์เช่น เซต และการเขียนโปรแกรม
* *วงเล็บแหลม* หรือ *วงเล็บสามเหลี่ยม*  ⟨&nbsp;⟩ ประกอบขึ้นจากเครื่องหมายน้อยกว่าและมากกว่า ใช้กับการเขียนโปรแกรมเช่น HTML และใช้กับสูตรคณิตศาสตร์ในบางโอกาส

วงเล็บต่อไปนี้เป็นส่วนหนึ่งของไวยากรณ์ภาษาญี่ปุ่นและภาษาจีน มีหน้าที่ใช้งานที่แตกต่างกัน ซึ่งเมื่อเขียนในแนวตั้งก็จะคลุมข้อความตามแนวตั้ง
* *วงเล็บภูเขา* () 
* *วงเล็บภูเขาสองชั้น* ()  ใช้คลุมชื่อหนังสือ
* *วงเล็บตะขอ* ()  ใช้เน้นข้อความคล้ายอัญประกาศ
* *วงเล็บตะขอสองชั้น* ()  ใช้เน้นข้อความคล้ายอัญประกาศ
* *วงเล็บมุมทึบ* ()  ใช้คลุมการอ่านออกเสียง
* *วงเล็บมุมโปร่ง* ()  ใช้คลุมการอ่านออกเสียง
* *วงเล็บกระดองเต่า* () 
* *วงเล็บกระดองเต่าสองชั้น* () 

## อ้างอิง

* วงเล็บ หรือ นขลิขิต คลังความรู้ ราชบัณฑิตยสถาน

หมวดหมู่:เครื่องหมายวรรคตอน
หมวดหมู่:สัญกรณ์คณิตศาสตร์
สุดสาคร

**สุดสาคร** คือ ตัวละครในเรื่องพระอภัยมณี โดยสุดสาครเป็นลูกของพระอภัยมณีกับนางเงือกที่ช่วยเหลือพระอภัยมณีหนีมายังเกาะแก้วพิสดาร สุดสาครเกิดที่เกาะแก้วพิสดารและอยู่เติบโตกับพระฤๅษี เมื่อโตขึ้นสุดสาครจึงออกตามหาพ่อ โดยมีม้านิลมังกรเป็นพาหนะ

## ประวัติสุดสาคร
ณ เกาะแก้วพิสดาร นางเงือกได้ให้กำเนิดบุตรชายที่เกิดจากพระอภัยมณี ชื่อ สุดสาคร พระฤๅษีที่อยู่ในเกาะแก้วพิสดารได้เลี้ยงดูและสั่งสอนวิชาต่าง ๆ ให้สุดสาคร สุดสาครจึงออกเดินทางตามหาพระบิดา ที่ออกจากเกาะแก้วพิสดารไป โดยมีสัตว์พาหนะคู่ใจ คือ ม้านิลมังกร ทั้งสองได้หลงไปในเกาะผีสิง จึงต้องต่อสู้กับพวกผีทั้งหมดในเกาะเป็นเวลานานพอสมควร จนเกือบจะเสียท่า แต่ก็รอดมาได้ด้วยความช่วยเหลือจากพระฤๅษีเกาะแก้วพิสดาร  

หลังจากนั้นสุดสาครได้เดินทางต่อจนพบกับชีเปลือย และถูกชีเปลือยล่อลวงเอาม้านิลมังกรและไม้เท้าวิเศษจนถูกผลักตกหน้าผา เดชะบุญที่สุดสาครไม่ตายจึงกลับมาชิงไม้เท้าวิเศษคืนไปได้ที่เมืองแห่งหนึ่ง เจ้าเมืองแห่งนั้นได้รับอุปการะสุดสาครไว้เป็นลูกบุญธรรม จนสุดสาครโตขึ้น จึงออกเดินทางตามหาพระบิดาต่อ โดยครั้งนี้เจ้าเมืองการเวกให้เสาวคนธ์และหัสชัยซึ่งเป็นพระโอรสและพระธิดาของพระองค์ พร้อมทั้งกองเรือรบจำนวนหนึ่งออกเดินทางไปกับสุดสาครด้วย ระหว่างทางกองเรือของสุดสาครถูกฝูงผีเสื้อยักษ์โจมตีและจับตัวเอาเสาวคนธ์และหัสชัยไป สุดสาครติดตามไปสังหารผีเสื้อยักษ์และชิงตัวทั้งสองคนกลับคืนมาได้สำเร็จและเดินทางออกตามหาพระบิดาต่อไป

## วัฒนธรรมสมัยนิยม
เรื่องราวของสุดสาครได้นำมาถ่ายทอดในสื่อต่าง ๆ คือ
* ภาพยนตร์การ์ตูนสุดสาคร (พ.ศ. 2522)
* การ์ตูนแอนิเมชันชุดสุดสาคร
* ภาพยนตร์สุดสาคร (พ.ศ. 2549)

## ดูเพิ่ม
* พระอภัยมณี

หมวดหมู่:ตัวละครในพระอภัยมณี
หมวดหมู่:ตัวละครในบันเทิงคดีที่มีคนรักหลายคน
หมวดหมู่:ตัวละครที่เป็นนายเงือกและนางเงือก
หมวดหมู่:ตัวละครที่เป็นพระมหากษัตริย์
อำเภอเมืองอ่างทอง

**เมืองอ่างทอง** เป็นอำเภอศูนย์กลางการปกครอง การบริหาร เศรษฐกิจ และการศึกษาของจังหวัดอ่างทอง

## ที่ตั้งและอาณาเขต
อำเภอเมืองอ่างทองตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติดต่อกับอำเภอโพธิ์ทองและอำเภอไชโย  
* **ทิศตะวันออก** ติดต่อกับอำเภอมหาราช (จังหวัดพระนครศรีอยุธยา)
* **ทิศใต้** ติดต่อกับอำเภอป่าโมก
* **ทิศตะวันตก** ติดต่อกับอำเภอวิเศษชัยชาญและอำเภอโพธิ์ทอง

## ประวัติศาสตร์
อำเภอเมืองอ่างทองเดิมเรียกว่า **อำเภอเมือง** ตั้งอยู่ริมฝั่งตะวันตกของแม่น้ำเจ้าพระยาตรงวัดไชยสงคราม (วัดกะเขา) ตำบลบ้านแห ต่อมาในปี พ.ศ. 2356 ทางราชการได้ย้ายเมืองอ่างทองไปตั้งที่บริเวณใต้ปากคลองบางแก้ว ตำบลบางแก้ว ทางฝั่งตะวันออกของแม่น้ำเจ้าพระยา อำเภอเมืองจึงย้ายตามไปด้วย ในปี พ.ศ. 2460 ได้เปลี่ยนชื่อเป็น **อำเภอบางแก้ว** ตามตำบลที่ตั้ง และเปลี่ยนชื่อเป็น **อำเภอเมืองอ่างทอง** เมื่อปี พ.ศ. 2481

## การแบ่งเขตการปกครอง
### การปกครองส่วนภูมิภาค
อำเภอเมืองอ่างทองแบ่งพื้นที่การปกครองออกเป็น 14 ตำบล 81 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองอ่างทองประกอบด้วยองค์กรปกครองส่วนท้องถิ่น 11 แห่ง ได้แก่
* **[[เทศบาลเมืองอ่างทอง]]** ครอบคลุมพื้นที่ตำบลตลาดหลวงและตำบลบางแก้วทั้งตำบล รวมทั้งบางส่วนของตำบลศาลาแดง ตำบลบ้านแห ตำบลบ้านอิฐ ตำบลโพสะ และตำบลย่านซื่อ
* **เทศบาลตำบลศาลาแดง** ครอบคลุมพื้นที่ตำบลศาลาแดง (นอกเขตเทศบาลเมืองอ่างทอง)
* **เทศบาลตำบลโพสะ** ครอบคลุมพื้นที่ตำบลโพสะ (นอกเขตเทศบาลเมืองอ่างทอง)
* **เทศบาลตำบลหัวไผ่** ครอบคลุมพื้นที่ตำบลหัวไผ่ทั้งตำบล
* **องค์การบริหารส่วนตำบลป่างิ้ว** ครอบคลุมพื้นที่ตำบลป่างิ้วและตำบลมหาดไทยทั้งตำบล
* **องค์การบริหารส่วนตำบลบ้านแห** ครอบคลุมพื้นที่ตำบลบ้านแห (นอกเขตเทศบาลเมืองอ่างทอง)
* **องค์การบริหารส่วนตำบลตลาดกรวด** ครอบคลุมพื้นที่ตำบลตลาดกรวดทั้งตำบล
* **องค์การบริหารส่วนตำบลบ้านอิฐ** ครอบคลุมพื้นที่ตำบลบ้านรีทั้งตำบลและตำบลบ้านอิฐ (นอกเขตเทศบาลเมืองอ่างทอง) 
* **องค์การบริหารส่วนตำบลจำปาหล่อ** ครอบคลุมพื้นที่ตำบลจำปาหล่อทั้งตำบล
* **องค์การบริหารส่วนตำบลคลองวัว** ครอบคลุมพื้นที่ตำบลคลองวัวทั้งตำบล
* **องค์การบริหารส่วนตำบลย่านซื่อ** ครอบคลุมพื้นที่ตำบลย่านซื่อ (นอกเขตเทศบาลเมืองอ่างทอง)

## ทรัพยากรธรรมชาติ
* **ทรัพยากรดิน** ดินมีความอุดมสมบูรณ์เหมาะสมสำหรับการเกษตร
* **ทรัพยากรน้ำ** อำเภอเมืองอ่างทองมีแหล่งน้ำสำคัญคือ แม่น้ำเจ้าพระยา และคลองบางแก้วที่แยกตัวจากแม่น้ำเจ้าพระยา พร้อมทั้งมีคลองชลประทานครอบคลุมพื้นที่ทุกตำบล ทำให้มีน้ำใช้เพื่อการเกษตรได้ตลอดปี  

## เศรษฐกิจ
* **อาชีพหลัก** การเกษตร ผลผลิตทางการเกษตรที่สำคัญ ได้แก่ ข้าว ไม้ผล 
* **อาชีพเสริม** การปศุสัตว์เลี้ยงนกกระทา ไก่พื้นเมือง

## สถานศึกษา
* โรงเรียนสตรีอ่างทอง
* โรงเรียนอ่างทองปัทมโรจน์วิทยาคม
* โรงเรียนโยธินบูรณะอ่างทอง
* วิทยาลัยเทคนิคอ่างทอง
* วิทยาลัยนาฏศิลปอ่างทอง สถาบันบัณฑิตพัฒนศิลป์

## การคมนาคม
* ทางหลวงแผ่นดินหมายเลข 32 (สายเอเชีย)
* สถานีขนส่งจังหวัดอ่างทอง

## ดูเพิ่ม
* รายชื่อสถานที่ท่องเที่ยวในจังหวัดอ่างทอง 

## อ้างอิง

* www.amphoe.com


เมืองอ่างทอง
วินโดวส์โฮมเซิร์ฟเวอร์

**วินโดวส์โฮมเซิร์ฟเวอร์** (Windows Home Server, ชื่อรหัส: Q) เป็นระบบปฏิบัติการที่มาจากไมโครซอฟท์ ซึ่งได้ประกาศอย่างเป็นทางการในงาน Consumer Electronics Show (CES) 2007 โดยบิลล์ เกตส์ วินโดวส์โฮมเซิร์ฟเวอร์ออกแบบสำหรับครัวเรือนเพื่อใช้งานในบ้านที่มีเครื่องคอมพิวเตอร์หลายเครื่อง โดยจะให้บริการความสามารถหลักในเรื่องการสำรองข้อมูล แชร์ไฟล์ และ Remote Access

วินโดวส์โฮมเซิร์ฟเวอร์ ใช้ฐานจากวินโดวส์เซิร์ฟเวอร์ 2003 SP2 โดยมีส่วนติดต่อกับผู้ใช้ที่ออกแบบให้ใช้งานง่ายสำหรับผู้ใช้ทั่วไป โดยไม่ต้องมีความรู้เรื่องการดูแลเซิร์ฟเวอร์ ซึ่งสามารถเข้าถึงได้ทั้งผ่านเว็บ หรือผ่านโปรแกรมเชื่อมต่อของมันเอง โดยวินโดวส์โฮมเซิร์ฟเวอร์นั้นไม่ต้องการอุปกรณ์ต่อพ่วงอย่างเมาส์ หรือคีย์บอร์ดแต่อย่างใด โดยใช้เครื่องคอมพิวเตอร์อีกเครื่องที่ติดตั้งวินโดวส์เอกซ์พี หรือวินโดวส์วิสตาในการเชื่อมต่อเข้าสู่วินโดวส์โฮมเซิร์ฟเวอร์เพื่อบริหารจัดการแทน

วินโดวส์โฮมเซิร์ฟเวอร์ ยังสามารถทำงานร่วมกับ *Time Machine* โปรแกรมสำรองข้อมูลของ Mac OS X v10.5 Leopard"

วินโดวส์โฮมเซิร์ฟเวอร์ได้มีกำหนดการที่ออกเมื่อปลายปี พ.ศ. 2550

## ความสามารถ
* Centralized Backup - สามารถสำรองข้อมูลได้ถึง 10 เครื่องคอมพิวเตอร์โดยใช้เทคโนโลยี Single Instance Store ในการหลีกเลี่ยงสำรองไฟล์เดียวกัน แม้ว่าไฟล์นั้นมีอยู่ในหลายเครื่องคอมพิวเตอร์
* Health Monitoring - สามารถตรวจสอบสถานะเครื่องคอมพิวเตอร์ทั้งหมดในเน็ตเวิร์กจากทีเดียว ซึ่งรวมถึงสถานะไฟร์วอลล์ และโปรแกรมป้องกันไวรัส
* File Sharing - เป็นจุดศูนย์กลางในการแชร์ไฟล์ต่าง ๆ
* Printing Sharing - เป็นจุดศูนย์กลางในการแชร์เครื่องพิมพ์สำหรับผู้ใช้ทั้งหมดในเน็ตเวิร์ก
* Previous Versions - ใช้ความสามารถ Volume Shadow Copy โดยสามารถดึงไฟล์รุ่นก่อนหน้านี้ได้ แม้ว่าไฟล์นั้นจะถูกเขียนทับไปแล้ว
* Headless Operation - ไม่มีหน้าจอ คีย์บอร์ด หรือเมาส์เชื่อมต่อโดยตรง ซึ่งคล้ายกับ router 
* Remote Administration - มีส่วนติดต่อกับผู้ใช้ใหม่ ในการบริหารจัดการด้วยการรีโมตเข้ามา
* Remote Access Gateway - สามารถเชื่อมต่อมาเครื่องคอมพิวเตอร์ใดก็ได้ในเน็ตเวิร์ก จากข้างนอก
* Media Streaming - รองรับการส่งเพลงหรือวิดีโอต่าง ๆ ไปที่เอกซ์บอกซ์ 360 หรือ Windows Media Player
* Data Redundancy - ข้อมูลที่สำรองจะถูกทำสำเนาไปยังฮาร์ดดิสก์หลายตัว ป้องกันข้อมูลสูญหายในกรณีฮาร์ดดิสก์หนึ่งตัวล้มเหลว
* Expandable Storage - แหล่งเก็บข้อมูลรวมเป็นหนึ่งเดียวกันหมดเหมือนมีเพียงไดร์ฟเดียว และสามารถเพิ่มความจุได้อย่างง่าย เช่นต่ออาร์ดดิสก์ภายนอกเพิ่มผ่านยูเอสบี

## อ้างอิง

## แหล่งข้อมูลอื่น
* หน้าหลักวินโดวส์โฮมเซิร์ฟเวอร์  
* วิดีโอสาธิตตัวอย่างการใช้งาน  
* บล็อกวินโดวส์โฮมเซิร์ฟเวอร์  
* บล็อกจีเอ็มสำหรับวินโดวส์โฮมเซิร์ฟเวอร์  
* เว็บไซต์ทางการของวินโดวส์โฮเซร์ฟเวอร์ 

หมวดหมู่:ไมโครซอฟท์ วินโดวส์
ปู

**ปู** เป็นสัตว์พวกเท้าปล้องชนิดหนึ่ง อยู่ในไฟลัมอาโทรโพดา ในอันดับฐานบราชีอูรา (Brachyura) มีลักษณะสิบขา มีหลายชนิดที่อยู่ทั้งน้ำจืดและทะเล รวมถึงอยู่แต่เฉพาะบนบก

ปูจะมีกระดองซึ่งเป็นแคลเซียมแข็ง มีลักษณะสมมาตร แอบโดเมนพับลงไปอยู่ใต้กระดอง ซึ่งเป็นลักษณะสำคัญของอันดับฐานนี้ มีก้ามใหญ่ 1 คู่ มีขาเดิน 4 คู่ แตกออกเป็นรัศมีไปทางด้านข้างลำตัว หนวดคู่ที่ 2 อยู่ระหว่างตา ส่วนหาง ไม่มีหน้าที่ชัดเจน และไม่มีแพนหาง

ปูในแนวปะการังมีหลายกลุ่มหลายรูปร่างโดยสัมพันธ์กับพฤติกรรม ปูหลายชนิดอาศัยตามพื้นทราย จะมีขาว่ายน้ำหรือกรรเชียงคล้ายปูม้า บางชนิดตัวใหญ่ มีกระดองแข็งคล้ายปูทะเล มีขาสั้นและแข็งแรงเพื่อเกาะยึดกับหิน เช่นปูใบ้ก้ามดำ 

ปูบางชนิดมีรูปร่างแปลกเพื่อพรางตัวเข้ากับสภาพแวดล้อม บางชนิดมีสีและลักษณะกระดองเหมือนกัลปังหา ปะการังอ่อน หรือดาวขนนก ในจำนวนนี้ยังมีปูที่นำฟองน้ำหรือสาหร่ายมาติดตามตัวเพื่อใช้พรางกาย 

ปูกลุ่มหนึ่งที่มีวิวัฒนาการมากกว่ากลุ่มอื่นคือ ปูเสฉวนจะเปลี่ยนส่วนท้องให้นิ่มและขดงอเพื่อสามารถเข้าไปอยู่ในเปลือกหอย นำเปลือกหอยติดตัวไปด้วยตลอดเวลา ซึ่งจะจัดอยู่ในอันดับฐานปูปลอม (Anomura)

ปัจจุบันปูได้รับการจำแนกไว้แล้วกว่า 6,000 ชนิด ส่วนใหญ่พบในแถบอินโด-แปซิฟิก ในประเทศไทยพบแล้วรวม 824 ชนิด

## อ้างอิง

## ดูเพิ่ม
* Anomura

## แหล่งข้อมูลอื่น


หมวดหมู่:สัตว์น้ำ
หมวดหมู่:สัตว์ขาปล้อง
หมวดหมู่:ครัสเตเชียนเศรษฐกิจ
ลัทธิ

**ลัทธิ** (; ) หมายถึง คติความเชื่อ ความคิดเห็น และหลักการ เกี่ยวกับศาสนา ปรัชญา การเมือง เศรษฐกิจ หรือสังคม ที่นับถือและปฏิบัติตามสืบเนื่องกันมา จนเป็นอุดมการณ์ของกลุ่มชนหรือสำนักวิชาการต่าง ๆ เช่น สังคมนิยม ชาตินิยม ทุนนิยม

## อ้างอิง
การพิสูจน์ทฤษฎีบทด้วยคอมพิวเตอร์

**การพิสูจน์ทฤษฎีบทด้วยคอมพิวเตอร์** เป็นบทพิสูจน์ทฤษฎีทางคณิตศาสตร์ที่มีบางส่วนถูกสร้างขึ้นโดยคอมพิวเตอร์ บทพิสูจน์ที่ใช้คอมพิวเตอร์ช่วยส่วนใหญ่ในปัจจุบัน มักใช้วิธีการพิสูจน์โดยการลองทุกความเป็นไปได้ของทฤษฎีที่พยายามพิสูจน์อยู่ ทฤษฎีบทสี่สีเป็นทฤษฎีใหญ่อันแรกที่ถูกพิสูจน์ด้วยคอมพิวเตอร์

แนวคิดของวิธีการนี้ คือการให้คอมพิวเตอร์รับหน้าที่ทำการคำนวณอันยืดยาว โดยใช้เทคนิคเลขคณิตเชิงช่วงในการควบคุม ไม่ให้มีความผิดพลาดมากเกินไป นั่นคือ เราสามารถมองการคำนวณที่ซับซ้อน เป็นลำดับของการคำนวณพื้นฐาน (เช่น +, -, *, /) ผลที่ได้จากการคำนวณพื้นฐานแต่ละขั้นนี้ เป็นผลโดยประมาณเนื่องจากคอมพิวเตอร์มีความแม่นยำจำกัด อย่างไรก็ตาม เราสามารถสร้างช่วงของคำตอบที่ถูกต้องได้จากผลโดยประมาณนี้ จากนั้นเราสามารถดำเนินการขั้นตอนต่อ ๆ ไป โดยการทำการคำนวณระหว่างช่วงของตัวเลขแต่ละตัวที่ได้มา

นอกจากนี้ ในสาขาวิจัยทางด้านปัญญาประดิษฐ์ ยังได้มีความพยายาม ที่จะสร้างบทพิสูจน์ใหม่ที่กระชับและชัดเจนกว่าเดิม โดยการใช้เทคนิคการให้เหตุผลโดยเครื่องจักร เช่น การค้นหาแบบฮิวริสติก ตัวพิสูจน์โดยอัตโนมัติดังกล่าวนี้ ได้ช่วยพิสูจน์ทฤษฎีใหม่ ๆ อีกทั้งยังสร้างบทพิสูจน์ใหม่ ๆ ให้กับทฤษฎีที่เคยได้รับพิสูจน์มาแล้วอีกด้วย

## เป้าหมายเชิงปรัชญา
การพิสูจน์ทฤษฎีบทด้วยคอมพิวเตอร์ เป็นประเด็นที่มีการโต้เถียงกันมากในวงการคณิตศาสตร์ นักคณิตศาสตร์บางคนมีความเชื่อว่า บทพิสูจน์ที่ใช้คอมพิวเตอร์ช่วยอันแสนยืดยาวนั้น ไม่ถือเป็นบทพิสูจน์ทางคณิตศาสตร์*จริง ๆ* เนื่องจากบทพิสูจน์แบบนี้ เต็มไปด้วยขั้นตอนการให้เหตุผลทางคณิตศาสตร์ ที่ยาวเกินกว่าที่มนุษย์จะสามารถตรวจสอบได้ และรู้สึกว่านักคณิตศาสตร์ถูกบังคับให้ไว้ใจ ในการเขียนโปรแกรมคอมพิวเตอร์

ในทางกลับกัน เราสามารถถามคำถามโต้กลับได้ว่า หากมนุษย์ไม่ไว้ใจคอมพิวเตอร์ให้ทำการคำนวณอันยืดยาวแล้ว เหตุใดเราจึงไว้ใจในการใช้เหตุผลอันยืดยาวไม่แพ้กัน ของนักคณิตศาสตร์บางคน

## อ้างอิง
* Lenat, D.B., (1976), AM: An artificial intelligence approach to discovery in mathematics as heuristic search, Ph.D. Thesis, STAN-CS-76-570, and Heuristic Programming Project Report HPP-76-8, Stanford University, AI Lab., Stanford, CA.

## แหล่งข้อมูลอื่น
* Edmund Furse; Why did AM run out of steam? 
* Keith Devlin; Last doubts removed about the proof of the Four Color Theorem , *MAA Online*, January 2005

หมวดหมู่:ปัญญาประดิษฐ์
หมวดหมู่:วิธีการเชิงรูปนัย (formal method)
หมวดหมู่:ปรัชญาทางคณิตศาสตร์
หมวดหมู่:การพิสูจน์
โดเมน (ชีววิทยา)

[thumb|right|250px|ต้นไม้แสดงการจำแนกตามวิวัฒนาการชาติพันธุ์ตามข้อมูลอาร์อาร์เอ็นเอ (rRNA) แสดงการแยกระหว่าง[แบคทีเรีย อาร์เคีย และยูแคริโอต ]]

**โดเมน** () ในทางชีววิทยา อนุกรมวิธานวิทยาคำว่า **โดเมน** ( หรือ ) (ละติน: *regio*), หรือ **อาณาจักร** (dominion) **ซูเปอร์คิงดอม** (superkingdom), **อาณาจักร** (realm), หรือ **จักรวรรดิ** (empire) เป็นอันดับทางอนุกรมวิธานชั้นที่สูงที่สุดในลำดับการจำแนกประเภทของสิ่งมีชีวิตทั้งหมด ซึ่งถูกนำเสนอการจัดอันดับอนุกรมวิธานในระบบสามโดเมนที่พัฒนาโดย คาร์ล โวเซ (Carl Woese), ออตโต คานด์เลอร์ (Otto Kandler) และ มาร์ค วีลิส (Mark Wheelis) ในปี ค.ศ. 1990

ตามระบบโดเมน, ต้นไม้ชีวิตประกอบด้วยสามโดเมนคือ อาร์เคีย (Archaea), แบคทีเรีย (Bacteria), และ ยูแคริโอต (Eukarya) หรือสองโดเมนคือ อาร์เคียและแบคทีเรีย โดยยูคาริโอตรวมอยู่ในอาร์เคีย ในโมเดลสามโดเมน อาร์เคียและแบคทีเรียเป็นโปรคาริโอต (prokaryotes) ซึ่งเป็นสิ่งมีชีวิตเซลล์เดียวที่ไม่มีเยื่อหุ้มเซลล์หุ้มนิวเคลียส สิ่งมีชีวิตทั้งหมดที่มีนิวเคลียสและออร์แกเนลล์ที่มีเยื่อหุ้มจะรวมอยู่ในยูคาริโอตาและเรียกว่า ยูคาริโอต (eukaryotes)

ชีวิตที่ไม่ใช่เซลล์ เช่น ไวรัส จะไม่รวมอยู่ในระบบนี้ ระบบทางเลือกของระบบสามโดเมนรวมถึงระบบสองอาณาจักร (ที่มีอาณาจักร โปรคาริโอตาและยูคาริโอตา) และสมมติฐานอีโอไซต์ (ที่มีสองโดเมนของแบคทีเรียและอาร์เคีย โดยยูคาริโอตาเป็นสาขาของอาร์เคีย)

## อ้างอิง

## แหล่งข้อมูลอื่น
* 

หมวดหมู่:บทความเกี่ยวกับ ชีววิทยา ที่ยังไม่สมบูรณ์
หมวดหมู่:ชีววิทยา
รายชื่อผู้กำกับการแสดงยอดเยี่ยม รางวัลภาพยนตร์ไทย

**รายชื่อผู้กำกับภาพยนตร์ ที่ได้รับรางวัลผู้กำกับการแสดงยอดเยี่ยม**

### พ.ศ. 2500 - 2509
[thumb|120px|[มารุต]]
[thumb|120px|[รัตน์ เปสตันยี]]
{| class="wikitable"

### พ.ศ. 2510 - 2519
{| class="wikitable"

### พ.ศ. 2520 - 2529
{| class="wikitable"

### พ.ศ. 2530 - 2539
{| class="wikitable"

### พ.ศ. 2540 - 2549
[thumb|120px|[นนทรีย์ นิมิบุตร]]
[thumb|120px|[เป็นเอก รัตนเรือง]]
{| class="wikitable"

### พ.ศ. 2550 - 2559
[thumb|120px|[ชูเกียรติ ศักดิ์วีระกุล]]
[thumb|120px|[อภิชาติพงศ์ วีระเศรษฐกุล]] 
[thumb|120px|[นวพล ธำรงรัตนฤทธิ์]]

{| class="wikitable"

### พ.ศ. 2560 - 2569
{| class="wikitable"

## อ้างอิง
* หนึ่งเดียว, พิพิธภัณฑ์หนังไทย ฉบับ ประวัติการณ์ที่สุดหนังไทย, สำนักพิมพ์ Popcorn, 2549, http://www.popcornmag.com  - ISBN 974-94228-8-0

!
ถุงน้ำดี

thumb|150px|โครงสร้างของถุงน้ำดีและระบบท่อน้ำดี
**ถุงน้ำดี** () เป็นอวัยวะในช่องท้องที่ทำหน้าที่ในการเก็บสะสมน้ำดี (bile) เพื่อช่วยในการย่อยอาหาร โดยจะมีโครงสร้างที่ติดต่อกับตับซึ่งเป็นอวัยวะที่ผลิตน้ำดี และลำไส้เล็กตอนต้น ซึ่งเป็นบริเวณที่มีการปล่อยน้ำดีออกสู่ทางเดินอาหาร

## กายวิภาคศาสตร์
ถุงน้ำดีจะวางตัวอยู่ทางพื้นผิวด้านหน้าของตับ โดยทั่วไปจะมีความยาวประมาณ 7-10 เซนติเมตร และมีสีเขียวคล้ำซึ่งเป็นสีของน้ำดีที่เก็บสะสมอยู่ภายใน ถุงน้ำดีจะมีทางติดต่อกับตับและลำไส้เล็กตอนต้นโดยระบบท่อน้ำดี (biliary tract) โดยจะมีท่อถุงน้ำดี (cystic duct) เป็นท่อที่ต่อออกมาโดยตรงจากถุงน้ำดี ซึ่งจะไปเชื่อมต่อกับท่อน้ำดีใหญ่ในตับ (common hepatic duct) เพื่อรวมเป็นท่อน้ำดีใหญ่ (common bile duct) ซึ่งท่อน้ำดีใหญ่นี้จะไปเชื่อมรวมกับท่อตับอ่อน (pancreatic duct) แล้วเปิดออกสู่รูเปิดขนาดใหญ่ในลำไส้เล็กตอนต้น ซึ่งเรียกว่า เมเจอร์ ดูโอดีนัล แอมพูลา (major duodenal ampulla)

### ระบบไหลเวียนเลือดของถุงน้ำดี
หลอดเลือดแดงที่นำเลือดออกซิเจนสูงมาเลี้ยงถุงน้ำดี คือหลอดเลือดแดงถุงน้ำดี (cystic artery) ซึ่งเป็นแขนงหนึ่งของหลอดเลือดแดงตับ ส่วนหลอดเลือดดำที่นำเลือดออกจากถุงน้ำดีคือ หลอดเลือดดำถุงน้ำดี (cystic vein) ซึ่งจะเทเข้าสู่หลอดเลือดดำพอร์ทัลต่อไป นอกจากนี้ ทั้งหลอดเลือดแดงและหลอดเลือดดำของถุงน้ำดีจะวางตัวขนานไปกับท่อถุงน้ำดีอีกด้วย

### เส้นประสาท
ถุงน้ำดีจะถูกควบคุมโดยการทำงานของระบบประสาทอัตโนมัติ โดยมีเส้นประสาทเวกัส (vagus nerve) และปมประสาทซิลิแอค (celiac ganglion) ที่อยู่ในช่องท้อง เป็นโครงสร้างจากระบบประสาทที่มาเลี้ยง

## หน้าที่การทำงาน
ถุงน้ำดีมีหน้าที่ในการเก็บสะสมน้ำดีได้ประมาณ 50 มิลลิลิตร (1.7 ออนซ์) โดยการหลั่งของน้ำดีจะถูกกระตุ้นเมื่ออาหารที่มีไขมันเป็นส่วนประกอบถูกลำเลียงเข้ามาในลำไส้เล็ก ซึ่งจะทำให้มีการหลั่งของฮอร์โมนคอลิซิสโทไคนิน (cholecystokinin) ทำให้มีการหลั่งน้ำดีออกมา นอกจากนี้ ถุงน้ำดียังมีหน้าที่ในการทำให้น้ำดีที่ผลิตจากตับมีความเข้มข้นมากขึ้น ซึ่งอาศัยการดูดซึมน้ำโดยเซลล์เยื่อบุผิวของถุงน้ำดี

## โรคของถุงน้ำดี
* นิ่วในถุงน้ำดี (gallstone หรือ cholelithiasis) เป็นโรคของถุงน้ำดีที่พบได้บ่อย โดยที่นิ่วในถุงน้ำดีเกิดจากการตกผลึกของคอเลสเตอรอล เลซิทิน และกรดน้ำดี ซึ่งเป็นองค์ประกอบหลักของน้ำดี เมื่อนิ่วผ่านลงมาในท่อน้ำดีก็จะทำให้เกิดการปวดท้อง โดยเฉพาะในช่วงระหว่างมื้ออาหาร ในกรณีที่ก้อนนิ่วไปอุดตันส่วนใดส่วนหนึ่งของระบบท่อน้ำดี จะทำให้เกิดอาการปวดบิดรุนแรง ที่เรียกว่า ไบเลียรี่ โคลิค (biliary colic) ซึ่งต้องนำส่งโรงพยาบาลทันที ผู้ป่วยที่มีนิ่วในถุงน้ำดียังมีอาการดีซ่าน และอาจเกิดความผิดปกติของตับอีกด้วย
* ถุงน้ำดีอักเสบ (cholecystitis) เป็นอาการอักเสบที่เกิดขึ้นในถุงน้ำดีและทำให้เกิดอาการปวดท้อง โดยส่วนใหญ่จะเกิดจากการมีนิ่วในถุงน้ำดีจนเกิดการติดเชื้อแบคทีเรียที่บริเวณนั้น
* มะเร็งถุงน้ำดี (cancer of gallbladder) เป็นโรคที่พบได้ไม่มาก แต่อันตรายถึงชีวิต โดยมักจะมีสาเหตุมาจากนิ่วในถุงน้ำดี การบริโภคแอลกอฮอล์มากๆ หรือโรคอ้วน ผู้ป่วยจะมีอาการของดีซ่าน น้ำหนักลด มีน้ำคั่งในช่องท้อง และมีโอกาสเสียชีวิตสูงมากแม้ว่าจะทำการรักษาโดยการผ่าตัด

## อ้างอิง



หมวดหมู่:กายวิภาคศาสตร์ของสัตว์
หมวดหมู่:ระบบทางเดินอาหาร
หมวดหมู่:อวัยวะ
หมวดหมู่:กายวิภาคศาสตร์ของมนุษย์
หมวดหมู่:ท้อง
หมวดหมู่:วิทยาตับ
กรดคาร์บอกซิลิก

thumb|150px|โครงสร้างของกรดคาร์โบซิลิก
thumb|150px|โครงสร้าง 3 มิติของกรดคาร์โบซิลิก
**กรดคาร์บอกซิลิก** () คือ กรดอินทรีย์ (organic acids) ที่ประกอบไปด้วยหมู่ฟังก์ชัน **กลุ่มคาร์บอกซิล** (carboxyl group) ซึ่งมีสูตรเคมี คือ () ซึ่งปรกติเขียนอยู่ในรูป ***' หรือ ***' โดยทั่วไปกรดคาร์บอกซิลิกในรูปของเกลือ หรือ ประจุลบ จะถูกเรียกว่า **คาร์บอกซิเลท** (carboxylates) นอกจากนี้ในสารประกอบอาจมีหมู่คาร์บอกซิลมากกว่า 1 หมู่ต่อ 1 โมเลกุล

## คุณสมบัติทางกายภาพ
กรดคาร์บอกซิลิกมีอยู่ทั่วไปในธรรมชาติและโดยปกติแล้วมีคุณสมบัติเป็นกรดอ่อน (weak acids) นั่นก็คือเมื่อกรดคาร์บอกซิลิกละลายในน้ำก็จะเกิดการแตกตัวเพียงบางส่วนให้ H+ และ RCOO− ตัวอย่างเช่น ที่อุณภูมิห้องกรดน้ำส้ม (acetic acid) เกิดการแตกตัวเพียงแค่ 0.02% ในสารละลาย

ออกซิเจน 2 อะตอมในโมเลกุลมีแนวโน้มที่จะดึงเอาอิเล็กตรอนมาจากอะตอมไฮโดรเจน ซึ่งทำให้โปรตอน หลุดออกจากโมเลกุลได้ง่ายขึ้น นอกจากนี้ความป็นกรดของกรดคาร์บอกซิลิกยังสามารถอธิบายได้จากผลของ resonance effects นั่นคือเมื่อเกิดการแตกตัวของกรดคาร์บอกซิลิกประจุลบจะเกิดการเคลื่อนที่ (delocalized) ระหว่างออกซิเจนอะตอม 2 อะตอมทำให้โมเลกุลเสถียรขึ้น นอกจากนี้ พันธะระหว่างคาร์บอน-ออกซิเจนจะมีลักษณะที่เรียกว่า กึ่งพันธะคู่ (partial double bond characteristic)

ใน อินฟราเรดสเปคตรัม (infrared spectrometry) สเปคตรัมของหมู่ไฮดรอกซี (O-H) ของหมู่คาร์บอกซิล (carboxyl group) ปรากฏที่ตำแหน่ง 2500 ถึง 3000 cm-1 ใน 1H NMR spectrometry สเปคตรัมของไฮโดรเจนของหมู่ไฮดรอกซี ปรากฏที่ตำแหน่ง 10-13 ppm

## อ้างอิง

## แหล่งข้อมูลอื่น
* Carboxylic acids pH and titration – freeware for calculations, data analysis, simulation, and distribution diagram generation
* PHC. 

หมวดหมู่:สารประกอบอินทรีย์
องศา (มุม)

**องศา** () หรือในชื่อเต็มคือ **ดีกรีของส่วนโค้ง** () คือหน่วยวัดมุมชนิดหนึ่งบนระนาบสองมิติ หนึ่งองศา แทนการกวาดมุมรอบจุดศูนย์กลางของวงกลมไปได้ 1 ส่วนใน 360 ส่วน และเมื่อมุมนั้นอ้างอิงกับเส้นเมอริเดียน องศาจะแสดงให้เห็นถึงตำแหน่งต่างๆ บนวงกลมใหญ่ของทรงกลม อย่างที่มีการใช้อ้างอิงตำแหน่งบนโลก ดาวอังคาร หรือทรงกลมท้องฟ้า เป็นต้น สัญลักษณ์วงกลมเล็ก ° ใช้แทนหน่วยองศาในการเขียน และเป็นหน่วยเดียวที่ไม่ต้องเว้นวรรคระหว่างตัวเลขกับสัญลักษณ์ เช่น 

ในทางคณิตศาสตร์ มุมที่วัดเป็นหน่วยองศามีที่ใช้น้อย เนื่องจากความสะดวกในการหารเลข 360 ได้ลงตัวนั้นไม่สำคัญ นักคณิตศาสตร์นิยมใช้หน่วยเรเดียน (radian) เป็นแบบฉบับด้วยเหตุผลที่หลากหลาย ในระบบนี้มุมที่มีขนาด 180° และ π เรเดียน จะมีค่าเท่ากันหรือเทียบเท่ากัน ดังนั้น 1° จึงมีขนาดเท่ากับ  เรเดียน นั่นหมายความว่าจำนวนองศาภายในวงกลม (360°) จะมีค่าเท่ากับ 2π เรเดียน และเส้นรอบวงของวงกลมก็จะมีขนาดเท่ากับ 2π*r* โดยที่ *r* คือความยาวของรัศมี

ในการคิดค้นระบบเมตริก ซึ่งอยู่บนพื้นฐานของเลขยกกำลังของ 10 ได้มีการพยายามที่จะนิยาม "องศาฐานสิบ" ที่เรียกว่า แกร็ด (grad) ใช้หน่วยเป็น ก็อน (gon) ดังนั้นจำนวนของแกร็ดในมุมฉากจะมีขนาด 100 ก็อน และมีทั้งหมด 400 ก็อนในวงกลม ถึงแม้ว่าแนวความคิดนี้จะไม่ได้รับแรงผลักดัน แต่เครื่องคิดเลขทางวิทยาศาสตร์ยังคงรองรับระบบแกร็ดอยู่

มิล (angular mil) คือมุมที่มีขนาดเป็น  ของเรเดียน ซึ่งเป็นหน่วยที่ใช้สะดวกในการสำรวจและการประมาณระยะทางของวิศวกรโดยใช้ตรีโกณมิติอย่างง่าย

ในเกมคอมพิวเตอร์ที่มีการสร้างโลกเสมือนจริงในสามมิติ ความต้องการการประมวลผลที่รวดเร็วส่งผลให้เกิดการยอมรับเลขฐานสองเข้ามาใช้วัดมุม ระบบที่ใช้กันจะมี 256 องศาในวงกลม ดังนั้นมุมฉากจึงมีขนาดเท่ากับ 64 องศา โดยค่าของมุมจะถูกเก็บในที่ว่างขนาด 1 ไบต์ และสำหรับฟังก์ชันตรีโกณมิติที่ถูกเรียกใช้ จะเอาไปเทียบกับค่าในตารางผลลัพธ์ที่กำหนดไว้แล้ว (ไม่ต้องคำนวณ) ในขณะนี้ยังไม่มีชื่อเฉพาะของหน่วยดังกล่าว

## ดูเพิ่ม
* ลิปดา
* เรเดียน

## อ้างอิง

## แหล่งข้อมูลอื่น
* องศาในนิยามของการวัดมุม พร้อมแสดงแอนิเมชัน 

หมวดหมู่:ค่าคงตัวทางคณิตศาสตร์
หมวดหมู่:หน่วยมุม
หมวดหมู่:ตรีโกณมิติ
หมวดหมู่:เรขาคณิต
หมวดหมู่:หน่วยอังกฤษ
เบ็นเท็น

**เบ็นเท็น** (Ben 10) เป็นการ์ตูนทีวีแอนิเมชันและแฟรนไชส์สื่อ สร้างโดย *แมนออฟแอคชั้นสตูดิโอส์* และผลิตโดยการ์ตูนเน็ตเวิร์คสตูดิโอส์

## ซีรีส์

### ''เบ็นเท็น'' (ซีรีส์โทรทัศน์ พ.ศ. 2548)

### ''เบ็นเท็น: พลังเอเลี่ยน''

### ''เบ็นเท็น: อัลติเมทเอเลี่ยน''

### ''เบ็นเท็น: โอมนิเวิร์ส''

### ''เบ็นเท็น'' (ซีรีส์โทรทัศน์ พ.ศ. 2559)

## ตัวละครหลัก

### เบ็น เท็นนีสัน

 เบน เท็นนีย์สัน ชื่อเต็ม เบนจามิน เท็นนีย์สัน อายุ 10 ปี 
เบนเป็นคนที่ได้ออนนิทริกซ์ มาโดยไม่ได้ตั้งใจ เนื่องจากการทำงานผิดพลาดของอุปกรณ์นำร่องของกระสวยเก็บออนนิทริกซ์ (อ้างอิง จากตอนที่ ไซรีน เอเลี่ยนสาวที่เรยพบกับปู่ของเบนเมื่อสมัยเป็นช่างประปา ที่มาพบกับปู่ของเบนและช่วยเบนแปลงร่างเป็นตัวใหม่) มีนิสัย ตามวัย เอาแต่ใจ และบางครั้งเบนก็เป็นคนที่ดีจนน่าเหลือเชื่อ มักจะทะเลาะกันกับ เกว็น ลูกพี่ลูกน้อง เบนมักจะมาอยู่บนรถบ้าน รัชบัคเก็ต และเที่ยวไปกับปู่ในช่วงปิดเทอมและช่วงวันหยุดหน้าร้อน และ บ่อยครั้งที่เบนมักจะใช้พลังในทางที่ผิด และหลายครั้งเบนก็จะคิดได้และกลับมาเป็นเบนอย่างที่เคยเป็น

### เกว็น เท็นนีสัน

 เกว็น เท็นนีย์สัน ชื่อเต็ม เกว็นโดลิน เท็นนีย์สัน อายุ 10 ปี เป็นญาติ (ลูกพี่ลูกน้อง) กับเบน เกว็นทักจะทะเลาะกับเบนโดยที่บ่อยครั้งเกว็นมักจะเหน็บแหนมเบน เรื่องการใช้ออนนิทริกซ์อย่างไม่ถูกต้อง เกว็นเป็นคนที่ฉลาด รอบคอบ บ่อยครั้งที่มักจะคอยห้ามปรามเบ็น ไม่ให้ก่อเรื่องหรือทำอะไรที่ไม่เข้าท่า เกว็นได้รับพลังจากสายเบือดของย่าที่เป็นเอเลี่ยน ซึ่งพลังปรากฎที่เกว็น เกว็นสามารถใช้พลังเวทย์ได้ เนื่องจากเป็น แอนโนไดซ์ ที่สามารถควบคุมพลังแมนน่าได้ ในช่วงภาคที่พบกับชามแคสเตอร์ เกว็นถูกสลับร่างกับชามแคสเตอร์โดยไม่ได้ตั้งใจ และชามแคสเตอร์ก็ใข้พลังเวทย์ผ่านร่างของเกว็น ทำให้ชามแคสเตอร์มีพลังจนสามารถจัดการเบ็นและปู่สลบได้ พลังของเกว็นในช่วงแรก เป็นสีฟ้า เนื่องจากพลังแมนน่าที่ไม่บริสุทธิ์เนื่องจากยังมีทักษะไม่เพียงพอ และเปลี่ยนเป็นสีชมพู ตามปกติ ในภาคเบ็นเท็นเอเลี่ยนฟรอสต์ และในภาคเบ็นเท็นอัลติเมทเอเลี่ยน
เกว็นเคยกลายร่างเป็นแอนด์โดโนไดซ์ด้วยความโกรธแต่เควินก็ช่วยดึงสติกลับมาจนเกว็นใจเย็นและกลับมาอยู่ในร่างมนุษย์เหมือนเดิม
เกว็นปฏิเสธที่จะไปฝึกพลังกับย่า ด้วยความที่ยังรักครอบครัว พ่อแม่ และ เควิน แต่เกว็นกพัฒนาฝีมือจน ย่าของเกว็นยกให้เป็นหลานคนโปรด

### แม็กซ์ เท็นนีสัน

### เควิน เลวิน

### รู้ค บลอนโก

### โคเรย์ เท็นนีย์สัน

### ซานดรา เท็นนีย์สัน

### เคนเนท เท็นนีย์สัน

### แฟรงค์ เท็นนีย์สัน

### ลิลลี่ เท็นนีย์สัน
### เวอโดนา เท็นนีย์สัน

### เดฟลิน เลวิน

## ตัวละครหลัก (ตัวร้าย)
### ดอกเตอร์ แอนนีโม่

### วิวแก๊กซ์


หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ยอดมนุษย์อเมริกัน
หมวดหมู่:แฟรนไชส์การ์ตูนเน็ตเวิร์ค
หมวดหมู่:แฟรนไชส์โทรทัศน์
การแข่งขันฝีมือคนพิการนานาชาติ

**การแข่งขันฝีมือคนพิการนานาชาติ** () เป็นการแข่งขันความสามารถและทักษะในการประกอบอาชีพสาขาต่างๆ ของคนพิการ เพื่อศึกษา เรียนรู้ แลกเปลี่ยนความคิดเห็นกับบุคคลและองค์กรด้านอาชีพคนพิการในระดับสากลตลอดจนการแลกเปลี่ยนขนบธรรมเนียมประเพณีอันดีระหว่างคนพิการจากประเทศต่างๆ เพื่อเสริมสร้างมิตรภาพ ทั้งในระดับองค์กรและตัวบุคคลให้เกิดการพัฒนาเทคนิคในการทำงาน

องค์การสหประชาชาติ ได้กำหนดให้ ปี พ.ศ. 2524 เป็นปีคนพิการสากล เพื่อให้ประเทศต่างๆ ทั่วโลกเห็นความสำคัญของคนพิการ ได้จัดตั้ง "องค์การการแข่งขันฝีมือแรงงานนานาชาติ" ขึ้น และดำเนินการจัดการแข่งขันฝีมือแรงงานนานาชาติ ขึ้นเป็นครั้งแรกและในปี พ.ศ. 2528 ศาสตราจารย์ HARRY FANG ชาวฮ่องกง เสนอให้จัดตั้งสมาพันธ์การแข่งขันฝีมือคนพิการนานาชาติ ขึ้น เพื่อกำหนดข้อบังคับและมาตรฐานการจัดการแข่งขันให้เป็นมาตรฐานเดียวกันทั่วโลก ซึ่งมีสำนักงานใหญ่ตั้งอยู่ที่ ประเทศญี่ปุ่น และกำหนดให้จัดการแข่งขันทุก 4 ปี

## ผลการแข่งขันในประเทศไทย
ในประเทศไทย โดยสภาสังคมสงเคราะห์แห่งประเทศไทย ในพระบรมราชูปถัมภ์ เป็นหน่วยงานในการดำเนินกิจกรรมเกี่ยวกับคนพิการ และได้เข้าร่วมเป็นสมาชิกสมาพันธ์การแข่งขันฝีมือคนพิการนานาชาติตั้งแต่ปี พ.ศ. 2524 และได้จัดการแข่งขันฝีมือแรงงานนานาชาติ เพื่อคัดเลือกคนพิการที่มีความสามารถไปเข้าร่วมการแข่งขันระหว่างประเทศ ซึ่งปรากฏผลการแข่งขัน ดังนี้

* **ครั้งที่ 1** พ.ศ. 2524 จัดการแข่งขันที่ประเทศญี่ปุ่น ไทยได้รับเหรียญทอง ในสาขาช่างไม้
* **ครั้งที่ 2** พ.ศ. 2528 จัดการแข่งขันที่ประเทศโคลัมเบีย ไม่ได้รับรางวัล
* **ครั้งที่ 3** พ.ศ. 2534 จัดการแข่งขันที่ประเทศฮ่องกง ได้รับเหรียญเงิน ในสาขาซ่อมโทรทัศน์ และสาขาสร้างแบบเสื้อผ้า
* **ครั้งที่ 4** พ.ศ. 2538 จัดแข่งขันที่ประเทศออสเตรเลีย ได้รับเหรียญทอง ในสาขาเขียนป้าย, สาขาการออกแบบโปสเตอร์ เหรียญเงิน ในสาขาประดิษฐ์เศษวัสดุเหลือใช้ เหรียญทองแดง ในสาขาการสานตะกร้าหวาย, สาขาการออกแบบโปสเตอร์, และสาขาซ่อมโทรทัศน์
* **ครั้งที่ 5** พ.ศ. 2543 จัดแข่งขันที่สาธารณรัฐเช็ก ได้รับเหรียญเงิน จากสาขาการสร้าง เว็บเพจ และสาขาการประกอบวงจรอิเล็กทรอนิกส์
* **ครั้งที่ 6** พ.ศ. 2546 จัดแข่งขันที่ประเทศอินเดีย ได้รับเหรียญทอง จากสาขาการสร้างงานด้วยคอมพิวเตอร์ , การประกอบวงจรอิเล็กทรอนิกส์ , งานผลิตภัณฑ์จากวัสดุเหลือใช้ และการสร้างโปรแกรมคอมพิวเตอร์ เหรียญเงิน จากสาขางานถักโครเชท์ และงานเซรามิก เหรียญทองแดง จากสาขาตัดเย็บเสื้อผ้าสตรี และงานถักนิตติ้ง รางวัลชมเชย การออกแบบโปสเตอร์
* **ครั้งที่ 7** พ.ศ. 2550 จะจัดแข่งขันที่ประเทศญี่ปุ่น จังหวัดชิชึโอกะ (静岡県)

หมวดหมู่:การแข่งขัน
คณะกรรมการจัดเรตสื่อซอฟต์แวร์บันเทิง

**คณะกรรมการจัดเรตสื่อซอฟต์แวร์บันเทิง** () เป็นองค์กรจัดเรทเกมของประเทศสหรัฐอเมริกา ทำหน้าที่จัดและให้เรทของแต่ละเกมก่อนนำวางจำหน่าย ก่อตั้งในปี 1994 ในชื่อ Interactive Digital Software Association องค์กร Entertainment Software Rating Board ถือเป็นองค์กรที่มีบทบาทสำคัญต่อวงการเกมและผู้ค้า เพราะการวางจำหน่ายเกมโดยไม่มีการให้เรทถือว่าผิดกฎหมายของประเทศสหรัฐอเมริกา

## เรท

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:บริษัทวิดีโอเกม
หมวดหมู่:สหรัฐอเมริกา
หมวดหมู่:การตรวจพิจารณาในสหรัฐ
วิศวกรรมทรัพยากรธรณี

**วิศวกรรมทรัพยากรธรณี** () เป็นสาขาหนึ่งของวิศวกรรมศาสตร์ โดยจะผลิตวิศวกรที่สอดคล้องกับสภาพแวดล้อมของอุตสาหกรรมที่เปลี่ยนแปลงไป ในด้านการใช้ประโยชน์จาก**ทรัพยากรทางธรณี** ที่นำมาใช้เป็นเชื้อเพลิงในการผลิตพลังงานให้แก่อุตสาหกรรมต่าง ๆ เช่น ถ่านหิน โดยเป็นวัตถุดิบสำหรับอุตสาหกรรมต่อเนื่อง ซื่งครอบคลุมไปถึงแร่โลหะ, แร่อุตสาหกรรม, หิน และน้ำบาดาล

## การศึกษา
หลักสูตรวิศวกรรมศาสตรบัณฑิต สาขาวิศวกรรมทรัพยากรธรณี ได้จัดให้มีกลุ่มวิชาเพิ่มเติมจากสาขาวิศวกรรมเหมืองแร่เดิม รวมถึงการปรับปรุงเนื้อหาวิชาที่เกี่ยวข้อง ซึ่งประกอบไปด้วย 3 กลุ่มวิชาหลัก
* กลุ่มวิชาวิศวกรรมเหมืองแร่	
* กลุ่มวิชาวิศวกรรมทรัพยากร	
* กลุ่มวิชาวิศวกรรมอุทกวิทยา

ทรัพยากรธรณี
พอล ซีมัวร์

**พอล ซีมัวร์** (; เกิด 26 กรกฎาคม พ.ศ. 2493) เป็นนักคณิตศาสตร์ในสาขาทฤษฏีกราฟ, คณิตศาสตร์เชิงการจัด (คอมบินาทอริกส์), การหาค่าเหมาะที่สุด (optimization) และคณิตศาสตร์ไม่ต่อเนื่อง ที่มหาวิทยาลัยพรินซ์ตัน เมืองพรินซ์ตัน รัฐนิวเจอร์ซีย์ ประเทศสหรัฐอเมริกา

## ประวัติ
ซีมัวร์เกิดที่ เมืองพลิมัธ เคาน์ตีเดวอน ประเทศอังกฤษ เคยเรียนที่วิทยาลัยพลิมัธ ก่อนที่จะสอบเข้ามหาวิทยาลัยออกซฟอร์ดได้เป็นอันดับหนึ่ง ในการสอบคัดเลือกทั่วประเทศ ซีมัวร์เข้าเรียนที่วิทยาลัยเอกซีเตอร์ มหาวิทยาลัยออกซฟอร์ด และได้รับหลายปริญญา ได้แก่ ศิลปศาสตรบัณฑิต (BA) ใน พ.ศ. 2514, วิทยาศาสตร์มหาบัณฑิต (MSc) ใน พ.ศ. 2515, อักษรศาสตร์มหาบัณฑิต (MA) ใน พ.ศ. 2518, และอักษรศาสตร์ดุษฎีบัณฑิต (D.Phil) ใน พ.ศ. 2518

ซีมัวร์ได้รับการยอมรับว่า เป็นผู้ค้นพบทฤษฏีทางด้านเมตริกซ์จำเพาะเต็มตัว (totally unimodular matrices), ทฤษฎีบทสี่สี, ทฤษฏีโรเบิร์ตสัน-ซีมัวร์ บนกราฟไมเนอร์, ทฤษฏีกราฟสมบูรณ์จัด (strong perfect graph theorem), ข้อความคาดการณ์แฮดวิเจอร์ (Hadwiger conjecture), และ claw-free graphs เขาเคยได้รับรางวัลฟัลเคอร์สัน, ในปี 2522, 2537, และปี 2549, รางวัลโปลยา ในปี 2526 และ ปี 2547 และรางวัลออสโทรว์สกี ในปี 2547 และอื่นๆ

ซีมัวร์ได้รับตำแหน่งศาสตราจารย์ถาวรที่มหาวิทยาลัยโอไฮโอ เมืองโคลัมบัส รัฐโอไฮโอ ในปี 2526 ต่อมาระหว่างปี 2526 ถึงปี 2539 เขาได้ย้ายไปยังเบลล์แลป จากนั้นไปยังเบลล์คอร์ (ศูนย์วิจัยการสื่อสารเบลล์) เมืองมอริสทาวน์ รัฐนิวเจอร์ซีย์ (ปัจจุบันคือเทลคอร์เดียเทคโนโลยี) เขาเริ่มทำงานในตำแหน่งศาสตราจารย์ที่มหาวิทยาลัยพรินซ์ตันในปี 2539 และปัจจุบันเป็นบรรณาธิการใหญ่ของนิตยสารทฤษฏีกราฟ เขาแต่งงานกับเชลลี แมคโดนัลด์ ซีมัวร์ (Shelley MacDonald Seymour) จากออตตาว่าในปี 2522 พวกเขามีลูกด้วยกันทั้งหมดสองคน

## แหล่งข้อมูลอื่น
* เว็บไซต์ของพอล ซีมัวร์ ที่มหาวิทยาลัยพรินซ์ตัน

พอล ซีมัวร์
หมวดหมู่:นักคณิตศาสตร์ชาวอังกฤษ
หมวดหมู่:บุคคลจากรัฐนิวเจอร์ซีย์
แผ่นจดบันทึก (วินโดวส์)

**แผ่นจดบันทึก** เป็นโปรแกรมแก้ไขข้อความ ที่มาพร้อมกับระบบปฏิบัติการไมโครซอฟท์วินโดวส์ตั้งแต่รุ่น 1.0 ใน ค.ศ. 1983 จนถึงปัจจุบัน ซึ่งยังเป็นที่นิยมใช้สำหรับเปิดดูหรือแก้ไขข้อมูลประเภทข้อความธรรมดา เนื่องจากความสะดวกและรวดเร็วในการใช้งาน

## ข้อจำกัด
แผ่นจดบันทึกใช้ window class ในตัวที่มีชื่อว่า *EDIT* ขนาดไฟล์สูงสุดของแผ่นจดบันทึกที่สามารถเปิดได้ ขึ้นอยู่กับข้อจำกัดของขนาด *EDIT* window class ในระบบปฏิบัติการ ซึ่งมีขนาดแตกต่างกันตามรุ่น ด้วยเหตุนี้ ทำให้แผ่นจดบันทึกใน Windows 3.0, Windows 3.1 และ Windows 3.11 ไม่สามารถเปิดไฟล์ที่มีขนาดใหญ่กว่า 54&nbsp;KB (ทางไมโครซอฟท์แนะนำให้ใช้โปรแกรมแก้ไขข้อความอื่นในการเปิดไฟล์ที่มีขนาดใหญ่กว่า 45&nbsp;KB.) ภายหลังมีการขยายไปเป็น 64&nbsp;KB ใน Windows 95 โดยไฟล์ขนาดใหญ่จะย้ายไปเปิดใน WordPad ส่วนแผ่นจดบันทึกใน Windows XP จำกัดที่ 32&nbsp;MB และไม่เปิดไฟล์ที่มีขนาดใหญ่กว่านั้น ส่วนใน Windows 11 แผ่นจดบันทึกใช้การควบคุมแบบ RichEditและเพิ่มข้อจำกัดที่ประมาณ 1&nbsp;GB และถ้าเปิดไฟล์ที่ใหญ่กว่านั้น จะขึ้น dialog box แนะนำให้เปิดกับโปรแกรมแก้ไขข้อความอื่น

## ดูเพิ่ม
* รายชื่อโปรแกรมแก้ไขข้อความ
* เปรียบเทียบโปรแกรมแก้ไขข้อความ

## อ้างอิง

## แหล่งข้อมูลอื่น
* 
* Notepad in Windows XP Product Documentation at Microsoft.com
* Notepad FAQ in Windows Vista documentation at Microsoft.com - 

หมวดหมู่:ส่วนประกอบของวินโดวส์
หมวดหมู่:โปรแกรมแก้ไขข้อความ
หมวดหมู่:ซอฟต์แวร์ในปี พ.ศ. 2526
ซิงกูลาร์

**ซิงกูลาร์** อาจหมายถึง

* เอกพจน์, คำที่กล่าวถึงสิ่งเดียว ตรงข้ามกับ พหูพจน์
* เอทีแอนด์ทีโมบิลิตี, บริษัทคมนาคมในสหรัฐอเมริกา ชื่อเดิมคือ "ซิงกูลาร์"
* ซิงกูลาร์, วงดนตรีสัญชาติไทย
เจ้าฟ้าเสือยัง

**สุจางฟ้า** หรือ **เจ้าฟ้าเสือยัง** หรือ **เจ้าหลวงเสือยังฟ้า** เป็นพระโอรสของสุดางฟ้าและได้ครองราชย์สืบมา 

## ประวัติ
ในยุคสมัยของพระองค์ไม่มีเหตุการณ์สำคัญอันใด ทรงสิ้นพระชนม์เมื่อปี พ.ศ.๑๙๖๕ ทรงครองราชย์ได้ ๑๕ ปี

## พระบรมวงศานุวงศ์
* พระราชบิดา : สุดางฟ้า
* พระราชโอรส : สุฟากฟ้า

## อ้างอิง

* 

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
เจ้าฟ้าเสือเผือก

**สุฟากฟ้า** หรือ **เจ้าฟ้าเสือเผือก** หรือ **เจ้าหลวงเสือเผือกฟ้า** เป็นพระราชโอรสองค์หนึ่งของสุจางฟ้า 

## ประวัติ
ในรัชกาลของพระองค์ไม่มีเหตุการสำคัญใด ๆ เกิดขึ้น และสิ้นพระชนม์เมื่อ พ.ศ.๑๙๘๒ ทรงครองราชย์ได้ ๑๗ ปี

## พระบรมวงศานุวงศ์
* พระราชบิดา : สุจางฟ้า
* พระอัครมเหสี : เจ้าหญิงแห่งทิปาม
* พระราชโอรส : สุแสนฟ้า

## อ้างอิง

* 

## ดูเพิ่ม
* ราชวงศ์อาหม

หมวดหมู่:ราชวงศ์อาหม
หมวดหมู่:พระมหากษัตริย์อาหม
ชิเอโกะ โฮโซกาวะ

**ชิเอโกะ โฮโซกาวะ** (; เกิด 1 มกราคม พ.ศ. 2478) เป็นผู้เขียนเรื่อง *[[คำสาปฟาโรห์]]* ซึ่งได้รับรางวัลโชงากูกังสาขาโชโจะประจำ พ.ศ. 2534

## อ้างอิง

## แหล่งข้อมูลอื่น
* 

หมวดหมู่:นักวาดการ์ตูนญี่ปุ่นหญิง
หมวดหมู่:บุคคลจากจังหวัดโอซากะ
ภาษาบาสก์

**บาสก์** () เป็นภาษาที่พูดโดยชาวบาสก์ซึ่งอาศัยอยู่แถบเทือกเขาพีเรนีสในตอนกลางของภาคเหนือของประเทศสเปน รวมทั้งในบริเวณภาคตะวันตกเฉียงใต้ของประเทศฝรั่งเศสที่มีอาณาเขตติดต่อกัน หรือลึกลงไปกว่านั้นคือ ชาวบาสก์ได้ครอบครองแคว้นปกครองตนเองที่มีชื่อว่าแคว้นประเทศบาสก์ (Basque Country autonomous community) ซึ่งมีวัฒนธรรมและอิสระในการปกครองตนเองทางการเมือง นอกจากนี้ก็ยังมีชาวบาสก์ที่อยู่ในเขตนอร์เทิร์นบาสก์ในฝรั่งเศสและแคว้นปกครองตนเองนาวาร์ในสเปนอีกด้วย ชื่อเรียกภาษาบาสก์อย่างเป็นทางการ (ในภาษาตนเอง) คือ **เออุสการา (euskara)** ส่วนในรูปภาษาถิ่นอื่น ๆ ได้แก่ *เออุสเกรา (euskera) เอสกูอารา (eskuara)* และ *อุสการา (üskara)* แม้ว่าในทางภูมิศาสตร์จะถูกล้อมรอบด้วยภาษาในตระกูลอินโด-ยูโรเปียน แต่ภาษาบาสก์กลับจัดเป็นภาษาโดดเดี่ยว (language isolate) ไม่ใช่ภาษาในตระกูลดังกล่าว

## ระบบการเขียน
ภาษาบาสก์ใช้อักษรละตินในการเขียน 

ตัวอักษรพิเศษที่ใช้กันทั่วไป คือ ñ บางครั้งยังมีการใช้ ç และ ü ด้วย แต่จะไม่ใช้ตัว c (เซ), q (กู), v (อูเบ), w (อูเบบีโกอิตซา) และ y (อีเกรโกอา) ยกเว้นในคำยืม โดยไม่จัดว่าตัวอักษรเหล่านี้เป็นส่วนหนึ่งในพยัญชนะบาสก์ ส่วนทวิอักษร (digraphs) dd, ll, rr, ts, tt, tx และ tz ซึ่งมีความสำคัญในการออกเสียง ถูกจัดให้เป็นอักษรคู่ (double letters)

ตัวอักษรและทวิอักษรแต่ละตัวจะแทนหน่วยเสียงเพียงหนึ่งเดียว  ข้อยกเว้นหลักคือ เมื่อ l หรือ n มี i นำหน้า ในหลายภาษาถิ่นจะออกเสียง l และ n โดยยกลิ้นส่วนหน้าขึ้นสู่เพดานแข็ง (palatalization) ไปเป็นเสียง ll และ ñ แม้ว่าจะไม่ได้เขียนไว้ก็ตาม ดังนั้นคำว่า *อีกูร์รีญา (ikurriña)* อาจเขียนได้ว่า *ikurrina* โดยไม่มีการเปลี่ยนเสียง ในขณะที่คำว่า *ไอย์โนอา (Ainhoa)* จำเป็นต้องใช้ h (ซึ่งไม่ออกเสียง) เพื่อหยุดการแปรทางเสียงของ n

h โดยทั่วไปไม่ออกเสียง แต่ในบริเวณตะวันออกเฉียงเหนือ หลายแห่งจะออกเสียงโดยมีเหตุผลหลักคือเพื่อการคงอยู่ของตัวอักษรนี้ในภาษาบาสก์

ในระบบการเขียนของซาบีโน อารานา (Sabino Arana - 1865-1903) ได้ใช้ตัว ĺ และ  ŕ แทนที่ ll (เอเย) และ rr (เอเร) ตามลำดับ

## แหล่งข้อมูลอื่น
* omniglot.com

บาสก์
หมวดหมู่:แคว้นประเทศบาสก์
หมวดหมู่:แคว้นนาวาร์
บาสก์
เจ้าหลวงเสือตือฟ้า

**สุทุฟ้า** หรือ **เจ้าหลวงเสือตือฟ้า** เป็นอนุชาของพระเจ้าสุกรังฟ้าครองราชย์สืบต่อมา

## ขึ้นครองราชย์
### ความสัมพันธ์กับชุติยะ

ในรัชกาลนี้ได้เกิดเรื่องระหองระแหงกับชุติยะบ่อยครั้ง 

## สิ้นพระชนม์

ปี พ.ศ. ๑๙๑๙ กษัตริย์ของชุติยะ ได้เสด็จมาเยี่ยมสุทุฟ้าที่ชะปากุรี ซึ่งทำทีจะประนีประนอม และเชิญเสด็จสุทุฟ้ามาทอดพระเนตรการแข่งเรือที่แม่น้ำสาฟราย กษัตริย์ชุติยะได้เชิญสุทุฟ้าให้ประทับบนเรือพระที่นั่งลำเดียวกับพระองค์โดยไม่มีข้าราชบริพาร จึงถือโอกาสปลงพระชนม์พระองค์เสีย สุทุฟ้าทรงครองราชย์ได้ ๑๒ ปี

## พระบรมวงศานุวงศ์
* พระราชบิดา : สุขางฟ้า
* พระเชษฐา : สุกรังฟ้า
* พระอนุชา :
** ท้าวขำติ
** เจ้าพูลาย(ต่างชนนี)

## อ้างอิง

* 

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
ภาษากาตาลา

**ภาษากาตาลา** () ซึ่งในแคว้นบาเลนเซียและเขตเอลการ์เชเรียกว่า **[[ภาษาบาเลนเซีย]]** () เป็นภาษากลุ่มโรมานซ์ตะวันตกซึ่งแผลงมาจากภาษาละตินสามัญ เป็นภาษาราชการของประเทศอันดอร์รา และเป็นภาษาราชการร่วมของภูมิภาคทางภาคตะวันออกของประเทศสเปน ได้แก่ กาตาลุญญา บาเลนเซีย และหมู่เกาะแบลีแอริก นอกจากนี้ยังมีสถานะกึ่งทางการในเทศบาลอัลเกโรของประเทศอิตาลี นอกจากนี้ยังมีผู้พูดในจังหวัดปีเรเน-ออรีย็องตาลของประเทศฝรั่งเศสและในพื้นที่อีกสองแห่งทางภาคตะวันออกของประเทศสเปน ได้แก่ แถบตะวันออกของแคว้นอารากอนและเขตเอลการ์เชในแคว้นภูมิภาคมูร์เซีย มักเรียกดินแดนที่พูดภาษากาตาลา/บาเลนเซียรวมกันว่า "ประเทศกาตาลา" ()

ภาษากาตาลามีวิวัฒนาการมาจากภาษาละตินสามัญรอบเทือกเขาพิรินีตะวันออกในสมัยกลาง ในสเปนสมัยคริสต์ศตวรรษที่ 19 ปรากฏขบวนการฟื้นฟูวรรณกรรมกาตาลา ซึ่งเจริญรุ่งเรืองถึงขีดสุดในต้นคริสต์ทศวรรษ 1900 ปัจจุบันหน่วยงานที่มีหน้าที่วางกฎเกณฑ์ต่าง ๆ เกี่ยวกับการใช้ภาษากาตาลาคือ สถาบันการศึกษากาตาลา () ส่วนหน่วยงานที่มีหน้าที่วางกฎเกณฑ์ต่าง ๆ เกี่ยวกับการใช้ภาษาบาเลนเซียคือ บัณฑิตยสถานภาษาแห่งบาเลนเซีย ()

## อ้างอิง

## บรรณานุกรม
* 
* 


กาตาลา
กาตาลา
กาตาลา
กาตาลา
กาตาลา
ภาษากาลิเซีย

**ภาษากาลิเซีย** () เป็นภาษาตระกูลอินโด-ยูโรเปียนภาษาหนึ่ง พูดกันในหมู่ประชากรราว 2.4 ล้านคน ส่วนใหญ่อยู่ในกาลิเซียซึ่งเป็นแคว้นปกครองตนเองทางภาคตะวันตกเฉียงเหนือของประเทศสเปนที่ซึ่งภาษานี้เป็นภาษาราชการร่วมกับภาษาสเปน ภาษานี้ยังใช้พูดในพื้นที่บางแห่งของแคว้นอัสตูเรียสและแคว้นกัสติยาและเลออนที่อยู่ติดกับแคว้นกาลิเซีย เช่นเดียวกับในชุมชนผู้อพยพชาวกาลิเซียในพื้นที่อื่น ๆ ของสเปน ลาตินอเมริกา (รวมทั้งปวยร์โตรีโก) สหรัฐ สวิตเซอร์แลนด์ และที่อื่น ๆ ในยุโรป

ภาษากาลิเซียสมัยใหม่เป็นส่วนหนึ่งของกลุ่มภาษาไอบีเรียตะวันตกซึ่งเป็นสาขาหนึ่งของกลุ่มภาษาโรมานซ์ที่รวมภาษาโปรตุเกสซึ่งพัฒนาขึ้นในท้องถิ่นจากภาษาละตินสามัญและพัฒนาเป็นภาษาที่นักวิชาการสมัยใหม่เรียกว่าภาษากาลิเซีย-โปรตุเกส การลู่ออกของภาษาถิ่นเป็นที่สังเกตได้ระหว่างรูปแบบทางเหนือและทางใต้ของภาษากาลิเซีย-โปรตุเกสในเอกสารสมัยคริสต์ศตวรรษที่ 13 แต่ภาษาถิ่นทั้งสองยังมีความคล้ายคลึงกันมากพอที่จะรักษาความเป็นเอกภาพทางวัฒนธรรมในระดับสูงจนถึงกลางคริสต์ศตวรรษที่ 14 ซึ่งมีการแต่งคีตกานท์ภาษากาลิเซีย-โปรตุเกสสมัยกลาง การลู่ออกยังคงดำเนินต่อมาจนถึงทุกวันนี้และทำให้เกิดภาษากาลิเซียและภาษาโปรตุเกสดังปัจจุบัน

คลังศัพท์ของภาษากาลิเซียส่วนใหญ่มาจากภาษาละติน แต่ก็มีคำที่มาจากภาษากลุ่มเจอร์แมนิกและเคลต์ในระดับปานกลางท่ามกลางภาษาพื้นเดิมและภาษาข้างเคียงอื่น ๆ นอกจากนี้ยังรับคำจำนวนหนึ่งจากภาษาอาหรับอัลอันดะลุสผ่านทางภาษาสเปนเป็นหลัก

ภาษากาลิเซียได้รับการวางระเบียบอย่างเป็นทางการในแคว้นกาลิเซียโดยราชบัณฑิตยสถานกาลิเซีย () องค์กรอื่น ๆ ที่ไม่ได้รับการสนับสนุนเชิงสถาบันอย่างสมาคมภาษากาลิเซีย () และบัณฑิตยสถานภาษาโปรตุเกสแห่งกาลิเซีย () สนับสนุนจุดยืนที่ว่าภาษากาลิเซียเป็นส่วนหนึ่งของภาษาโปรตุเกส

## อ้างอิง


กาลิเซีย
โรงเรียนวัดสระเกศ

**โรงเรียนวัดสระเกศ** เป็นโรงเรียนมัธยมศึกษาชายล้วน เปิดสอนระดับมัธยมศึกษาที่ 1 - 6  สังกัดสำนักงานเขตพื้นที่การศึกษามัธยมศึกษา เขต 1  สำนักงานคณะกรรมการการศึกษาขั้นพื้นฐาน  กระทรวงศึกษาธิการ

## ประวัติโรงเรียน
ตอนเปิดสอนครั้งแรกใช้ศาลาการเปรียญของวัดเป็นอาคารเรียน แต่ไม่มีบันทึกไว้ว่าเริ่มต้นเมื่อใด ต่อมามีการพบหลักฐานที่บันทึกในสมุดจดหมายเหตุรายวัน พ.ศ. 2441 จึงมีการถือว่าปีนี้เป็นปีเริ่มต้น  เดิมมีอาคารเรียนเป็นไม้จำนวน 4 หลังคือ เรือนหลังเตี้ย, เรือนศรียาภัย, เรือนพงษ์พวงและบุตรอุทิศ, และเรือนประพฤทธิ์
right|thumb|255px|เรือนศรียาภัย
right|thumb|255px|เรือนหลังเตี้ย
right|thumb|255px|ตึกพงษ์พวงและบุตรอุทิศ
ในช่วงแรกมีชื่อว่า **โรงเรียนประถมอนุกรมวิทยาคาร** เปิดสอนระดับประถมศึกษา ต่อมาเลิกสอนระดับประถมศึกษา แต่สอนระดับมัธยมศึกษาแทน และได้เปลี่ยนชื่อเป็น **โรงเรียนมัธยมวัดสระเกศ**  ภายหลังจึงกลายเป็น **โรงเรียนวัดสระเกศ** ถึงปัจจุบัน

## นักเรียนเก่าที่มีชื่อเสียง
* ศุภชัย ภู่งาม องคมนตรี และอดีตประธานศาลฎีกา
* ศาสตราจารย์ เดช บุญ-หลง อดีตรองนายกรัฐมนตรี
* พลตำรวจเอก ประชา พรหมนอก รองนายกรัฐมนตรี 
* หัสวุฒิ วิฑิตวิริยกุล ประธานศาลปกครองสูงสุด
* พลเอก เต็ม หอมเศรษฐี อดีตผู้ช่วยผู้บัญชาการทหารบกและอดีตรองประธานคณะกรรมการโอลิมปิคแห่งประเทศไทย
* พลตำรวจเอก สุวรรณ รัตนชื่น อดีตรองอธิบดีกรมตำรวจและอดีตผู้บัญชาการตำรวจนครบาล
* พลตำรวจเอก ธีรวุฒิ บุตรศรีภูมิ อดีตผู้บัญชาการตำรวจภูธรภาค 9 และ 7 อดีตผู้ช่วยผู้บัญชาการตำรวจแห่งชาติ  และอดีตรัฐมนตรีช่วยว่าการกระทรวงมหาดไทย
* พลอากาศเอก จรัล โกมุทแดง อดีตผู้บัญชาการโรงเรียนนายเรืออากาศนวมินทกษัตริยาธิราช
* พลเอก เดชา เหมกระศรี นายกสมาคมกีฬาจักรยานแห่งประเทศมไทย 
* พลเรือเอก นาวิน ธนเนตร อดีตผู้ทรงคุณวุฒิทหารบก และประธานสโมสรกองเรือยุทธการ 
* พลตำรวจตรี ดร.กิจพิณิฐ อุสาโห อดีตนักฟุตบอลเยาวชนนักเรียนไทย 
* ร.ต.ศักดริน ทองมี อดีตนักฟุตบอล ดาราเอเซียกองกลางร่างเล็ก ทีมชาติไทย
* ไตรภพ ลิมปพัทธ์ พิธีกรชายชื่อดัง
* ธรรพ์ณธร ปาลกะวงศ์ ณ อยุธยา (อู๋) ศิลปินนักร้อง
*  จักรรินทร์ ดวงมณีรัตนชัย (ป๊อบ) มือกีตาร์โซโล่ วงเดอะซัน และหิน เหล็ก ไฟ
* อิทธิพร สุปรีชากร (กั้ง) มือกลองวงซูเปอร์เบเกอร์

## สถานที่ที่อยู่ใกล้เคียง

* วัดสระเกศราชวรมหาวิหารและพระบรมบรรพต(ภูเขาทอง)
* พิพิธภัณฑ์พระบาทสมเด็จพระปกเกล้าเจ้าอยู่หัว
* ชุมชนบ้านบาตร
* สะพานนริศดำรัส
* ป้อมมหากาฬ
* คลองแสนแสบ

## โรงเรียนมัธยมศึกษาใกล้เคียง

* โรงเรียนเทพศิรินทร์
* โรงเรียนสายปัญญา ในพระบรมราชินูปถัมภ์
* โรงเรียนเบญจมราชาลัย ในพระบรมราชูปถัมภ์
* โรงเรียนสตรีวิทยา

สระเกศ
หมวดหมู่:โรงเรียนในเขตป้อมปราบศัตรูพ่าย
หมวดหมู่:โรงเรียนที่ก่อตั้งในปี พ.ศ. 2441
โรงเรียน
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนชายในกรุงเทพมหานคร
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1